MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR.549
          Consiliul Local al Municipiului Craiova, întrunit în şedinţa ordinară din data de 17.12.2009;

Având în vedere raportul nr.159319/2009 al Direcţiei Patrimoniu prin care se propune modificarea Hotărârii Consiliului Local al Municipiului Craiova nr.491/2006 referitoare la asocierea Consiliului Local al Municipiului Craiova cu Camera de Comerţ şi Industrie „Oltenia”, în vederea realizării Centrului Expoziţional Regional Transfrontalier şi rapoartele comisiilor de specialitate ale Consiliului Local al Municipiului Craiova nr.376, 377, 378, 379, 380/2009; 

În temeiul art. 36 alin.2 lit.e coroborat cu alin.7 lit.a, art. 45 alin.2 lit.f şi art.61 alin.2 din Legea nr. 215/2001, republicată, privind administraţia publică locală,;

HOTĂRĂŞTE:

Art.1. Se aprobă modificarea obiectului asocierii Consiliului Local al Municipiului Craiova cu Camera de Comerţ şi Industrie “Oltenia”, în sensul majorării  cu suprafaţa de 1260,80 mp, situată în str. Calea Severinului, nr.23, aparţinând domeniului public al municipiului Craiova, conform anexei care face parte integrantă din prezenta hotărâre.

Art.2. Suprafaţa de teren prevăzută la art.1 va avea destinaţia de acces carosabil şi va fi folosită în comun de Regia Autonomă de Transport Craiova şi Camera de Comerţ şi Industrie “Oltenia”.

 Art.3. Se împuterniceşte Primarul Municipiului Craiova să semneze actul adiţional la contractul de asociere nr.40/2008, aprobat prin Hotărârea Consiliului Local al Municipiului Craiova nr.280/2008.
Art.4. Pe data prezentei hotărâri, se modifică în mod corespunzător anexa la Hotărârea Consiliului Local al Municipiului Craiova nr.491/2006, Hotărârea Consiliului Local al Municipiului Craiova nr.280/2008 şi îşi încetează efectele Hotărârea Consiliului Local al Municipiului Craiova nr.618/2007.

Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico - Financiară, Direcţia Urbanism, Direcţia Patrimoniu, Regia Autonomă de Transport Craiova şi Camera de Comerţ şi Industrie “Oltenia” vor aduce la îndeplinire prevederile prezentei hotărâri.

